Evidenčné číslo vozidiel v Poľsku

Tabuľka s evidenčným číslom (po poľsky tablica rejestracyjna) je tabuľka, ktorá obsahuje jedinečné číslo (kombinácia písmen a čísiel), umožňujúce identifikáciu každého automobilu.

 Platnosť tabuliek s evidenčným číslom 
Nové tabuľky s evidenčným číslom boli zavedené spolu s novým územnosprávnym členením Poľska v roku 2000. Priebežne sa nimi nahrádzajú predchádzajúce typy značiek. Všeobecný vzor značky určilo poľské Ministerstvo infraštruktúry 22.07.2002.

 Typy 
Rozlišuje sa osem typov tabuliek s evidenčným číslom:

 normálne
 individuálne
 historické
 pre elektrické alebo vodíkové vozidlá
 dočasné
 dočasné výskumné certifikáty (vydané do 10. júla 2019)
 profesionálne
 diplomatické

 Spôsob značenia 
Tabuľky s evidenčným číslom, podobne ako na Slovensku, umožňujú jednoznačné určenie pôvodu daného vozidla: 
 prvé písmeno určuje vojvodstvo
 nasledujúce písmeno určuje okres (powiat)
 ak nasleduje len jedno písmeno, ide o mestský okres
 ak nasledujú dve písmená, ide o vidiecky okres

Po písmenách nasledujú kombinácie:
 Mestské okresy 
päťmiestna kombinácia čísiel a písmen u mestských okresov, pričom čísla a písmená sa kombinujú takto:

 I. kombinácia: 5 čísiel (napr. KR 12345),
 II. kombinácia: 4 čísla + 1 písmeno (napr. CT 1234A),
 III. kombinácia: 3 čísla + 2 písmená (napr. SK 123AB), 
 IV. kombinácia: 1 číslo + 1 písmeno + 3 čísla (napr. GD 1A123),
 V. kombinácia: 1 číslo + 2 písmená + 2 čísla (napr. EL 1AB23).

 Vidiecke okresy 
štvormiestna kombinácia  čísiel a písmen, pričom čísla a písmená sa kombinujú takto:

 I. kombinácia: 1 písmeno + 3 čísla (napr. ERA A123),
 II. kombinácia: 2 písmená + 2 čísla (napr. ZGR AB12),
 III. kombinácia: 2 čísla + 2 písemná (napr. CSW 12AB),
 IV kombinácia: 1 číslo + 1 písmeno + 2 čísla (napr. FNW 1A23),
 V. kombinácia: 2 čísla + 1 písmeno + 1 číslo (napr. ONY12A3),
 VI. kombinácia: 1 číslo + 2 písmená + 1 číslo (napr. WGM 1AB2), 
 VII. kombinácia: 1 písmeno + 2 čísla + 1 písmeno (napr. RLE A12B)

päťmiestna kombinácia čísiel a písmen, pričom čísla a písmená sa kombinujú takto:

 I. kombinácia: 5 čísel (napr. DGL 12345),
 II. kombinácia: 4 čísla + 1 písmeno (napr. BSU 1234A),
 III. kombinácia: 3 čísla + 2 písmená (napr. NOL 123AB).


 Názov vojvodstva resp. organizácie Prvé písmená evidenčného čísla Tretie písmeno značiek polície dolnośląskie  D B kujawsko-pomorskie C  N łódzkie  E  F lubelskie  L  D lubuskie  F  E małopolskie  K  G mazowieckie  W L opolskie  O  J podkarpackie  R K podlaskie  B  M pomorskie  G  N śląskie  S  P świętokrzyskie> T  S warmińsko-mazurskie N  T wielkopolskie  P U zachodniopomorskie Z  W Armáda ¹ U   jednotky Ministerstva vnútra HB   Úrad ochrany štátu HK   Polícia ² HP   Hraničná stráž  HW  (¹) – tretie písmeno T označuje transportné vozidlá; (²) – tretie písmeno označuje vojvodstvo

 Zdroj 

Kategória:Doprava v Poľsku
Poľsko